CELEX: C2005/082/29
Language: fi
Date: 2005-04-02 00:00:00
Title: Asia C-38/05: Euroopan yhteisöjen komission 1.2.2005 Irlantia vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/14
            
         Euroopan yhteisöjen komission 1.2.2005 Irlantia vastaan nostama kanne
   (Asia C-38/05)
   (2005/C 82/29)
   Oikeudenkäyntikieli: englanti
   Euroopan yhteisöjen komissio on nostanut 1.2.2005 Euroopan yhteisöjen tuomioistuimessa kanteen Irlantia vastaan. Kantajan asiamiehenä on Barry Doherty, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Irlanti ei ole noudattanut yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) 2847/93 (1) 15 artiklan 4 kohdan, 18 artiklan 1 kohdan ja 19 i artiklan ensimmäisen ja kolmannen luetelmakohdan mukaisia velvoitteitaan, koska se ei ole toimittanut kyseisissä säännöksissä edellytettyjä tietoja vuosien 1999 ja 2000 osalta
            
         
               —
            
            
               velvoittaa Irlannin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen N:o 2847/93 15 artiklan 4 kohdan, 18 artiklan 1 kohdan ja 19 i artiklan mukaan jäsenvaltioiden on ilmoitettava komissiolle tietokoneella tietyt tiedot tiettyyn päivään mennessä. On oleellista, että komissiolla on kyseiset tiedot käytettävissään, jotta se voi johtaa ja kehittää yhteistä kalastuspolitiikkaa erityisesti elollisten vesiluonnonvarojen säilyttämisen, hallinnoinnin ja hyödyksikäytön osalta.
   Irlanti ei ole toimittanut edellä mainituissa artikloissa edellytettyjä tietoja vuosien 1999 ja 2000 osalta ja se on siten laiminlyönyt velvoitteensa.
   
      (1)  EYVL L 261, 20.10.1993, s. 1.